Na osnovu člana 9. Odluke o utvrđivanju uslova i kriterija za stipendiranje učenika sa invaliditetom u srednjim školama na području Tuzlanskog kantona u školskoj 2022/2023. godini („Službene novine Tuzlanskog kantona“, broj: 16/22 i broj:10/1-34-019225-2/22 od 11.11.2022. godine), Ministarstvo obrazovanja i nauke Tuzlanskog kantona, raspisuje

**K O N K U R S**

**za dodjelu stipendija učenicima sa invaliditetom u srednjim školama na području Tuzlanskog kantona u školskoj 2022/2023. godine**

**I**

Raspisuje se Konkurs za dodjelu stipendija učenicima sa invaliditetom u srednjim školama na području Tuzlanskog kantona u školskoj 2022/2023. godini i to za ukupno 30 stipendija učenicima sa invaliditetom u srednjim školama na području Tuzlanskog kantona u školskoj 2022/2023. godini.

**II**

Ukupna visina stipendije za školsku 2022/2023. godinu iznosi 800,00 KM (osamstotina konvertibilnih maraka), s tim da će se isplata stipendije vršiti u skladu sa operativnim sredstvima u Budžetu Tuzlanskog kantona.

**III**

Pravo na dodjelu stipendije ima kandidat pod uslovom:

1. da je državljanin Bosne i Hercegovine,
2. da ne koristi ili nije dobitnik neke druge stipendije iz Budžeta Tuzlanskog kantona,
3. da je redovan učenik srednje škole na području Tuzlanskog kantona u školskoj 2022/2023. godini i da redovno pohađa nastavu u školskoj 2022/23. godini,
4. da ima status lica sa invaliditetom.

**IV**

Pravo na dodjelu stipendije po ovom Konkursu imaju učenici sa invaliditetom u srednjim školama na području Tuzlanskog kantona. Rangiranje i klasifikacija kandidata za dodjelu stipendije, koji ispunjavaju uslove iz tačke III, vrši se na osnovu sljedećih kriterija:

1. opći uspjeh postignut u prethodnoj školskoj godini u smislu završenog razreda srednje

škole, prema članu 7. Odluke o utvrđivanju uslova i kriterija za stipendiranje učenika sa invaliditetom u srednjim školama na području Tuzlanskog u školskoj 2022/2023. godini („Službene novine Tuzlanskog kantona“, broj: 16/22 i broj:10/1-34-019223-2/22 od 11.11.2022. godine) (u daljem tekstu: *Odluka*),

1. stepen invalidnosti, prema članu 8. *Odluke,*
2. učešće na takmičenjima, prema članu 8a. *Odluke.*

**V**

Prijave na konkurs sa potrebnom dokumentacijom, podnose se Ministarstvu obrazovanja i nauke Tuzlanskog kantona, u roku od 15 dana od dana objavljivanja konkursa na veb stranici Ministarstva obrazovanja i nauke Tuzlanskog kantona ([www.montk.gov.ba](http://www.montk.gov.ba)). Prijava na konkurs vrši se putem prijavnog obrasca, koji se može preuzeti na veb stranici Ministarstva obrazovanja i nauke ili u službenim prostorijama Ministarstva obrazovanja i nauke Tuzlanskog kantona.

**VI**

(1) Kandidat ili roditelj/staratelj je uz popunjen prijavni obrazac obavezan dostaviti i:

a) uvjerenje o statusu redovnog učenika srednje škole u školskoj 2022/2023. godini (original ili ovjerena kopija),

b) uvjerenje o državljanstvu (original ili ovjerena kopija),

c) svjedočanstva o prethodno završenim razredima srednje škole (original ili ovjerena kopija,

d) ovjerena izjava da kandidat za stipendiju ne koristi ili nije dobitnik neke druge stipendije iz Budžet Tuzlanskog kantona,

e) rješenje Instituta za medicinsko vještačenje zdravstvenog stanja kojim se utvrđuje postotak invalidnosti (orginal ili ovjerena kopija),

(2) Kandidat uz popunjen prijavni obrazac i obaveznu dokumentaciju može dostaviti i dokumentaciju (uvjerenja, potvrde, certifikate izdate od strane organizatora takmičenja) kojom se dokazuje učešće i osvojena prva tri mjesta na takmičenjima u svrhu bodovanja u skladu sa članom 8a. *Odluke*.

(3) Sva dokumentacija koja se dostavlja uz prijavni obrazac mora biti u orginalu ili ovjerenoj fotokopiji te na jednom od jezika u službenoj upotrebi u Bosni i Hercegovini (uz dokument izdat na stranom jeziku potebno je dostaviti i orginalni prijevod sudskog tumača ili ovjerenu kopiju prevoda.

**VII**

(1) Na osnovu konačne rang liste, ministar sa kandidatom, odnosno roditeljem/starateljem kandidata, zaključuje ugovor o stipendiranju, kojim se bliže uređuju međusobna prava i obaveze.

(2) Ugovor o stipendiranju zaključuje se u roku od 30 dana od dana isticanja konačnih rang listi na veb stranici Ministarstva.

(3) Ukoliko kandidat, odnosno roditelj/staratelj, u gore navedenom roku ne potpiše ugovor, kandidat gubi pravo na dodjelu stipendije, a stipendija se dodjeljuje prvom sljedećem kandidatu sa rang liste kandidata koji nije ostvario pravo na dodjelu stipendije.

**VIII**

(1) Konkurs ostaje otvoren 15 dana od dana objavljivanja na veb stranici Ministarstva obrazovanja i nauke Tuzlanskog kantona.

(2) Prijave na Konkurs sa potrebnom dokumentacijom šalju se putem pošte preporučeno ili lično na adresu Centralne pisarnice kantonalnih organa uprave - ulica Fra Grge Martića 8, 75000 Tuzla, sa naznakom „Prijava na Konkurs za dodjelu stipendija učenicima sa invaliditetom u srednjim školama na području Tuzlanskog kantona“.

(3) Nepotpune i neblagovremene prijave neće se uzeti u razmatranje.

**Ministarstvo obrazovanja i nauke**

**Tuzlanskog kantona**

**Ministarstvu obrazovanja i nauke Tuzlanskog kantona**

**Ul.Muhameda Hevaija Uskufija br:1/III, 75000 Tuzla**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

( Ime, ime oca i prezime učenika, adresa i kontakt telefon)

PREDMET: **Prijava na konkurs** **za stipendiranje učenika sa invaliditetom u srednjim**

**školama na području Tuzlanskog kantona**

Prijavaljujem se na konkurs za stipendiranje učenika sa invaliditetom u srednjim školama na području Tuzlanskog kantona u školskoj 2022/23.godini

.

Uz prijavni obrazac dostavljam:

1. uvjerenje o statusu redovnog učenika srednje škole u školskoj 2022/2023. godini (original ili ovjerena kopija),
2. uvjerenje o državljanstvu (original ili ovjerena kopija),
3. svjedočanstva o prethodno završenim razredima srednje škole (original ili ovjerena kopija,
4. ovjerena izjava da kandidat za stipendiju ne koristi ili nije dobitnik neke druge stipendije iz Budžet Tuzlanskog kantona,
5. rješenje Instituta za medicinsko vještačenje zdravstvenog stanja kojim se utvrđuje

postotak invalidnosti (orginal ili ovjerena kopija),

1. dokumentacija kojom se dokazuje učešće/osvojena prva tri mjesta na takmičenima (orginal ili ovjerena kopija)-ukoliko kandidat istu posjeduje.

**U \_\_\_\_\_\_\_\_\_\_\_\_\_\_\_\_\_\_\_\_godine Podnosilac prijave**

**\_\_\_\_\_\_\_\_\_\_\_\_\_\_\_\_\_\_**